pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“รมช.วิวัฒน์” น้อมนำศาสตร์ของพระราชามุ่งส่งเสริมการดำเนินงานสหกรณ์
วันพฤหัสบดีที่ 28 กุมภาพันธ์ 2562
“รมช.วิวัฒน์” น้อมนําศาสตร์ของพระราชามุ่งส่งเสริมการดําเนินงานสหกรณ์
“รมช.วิวัฒน์” น้อมนําศาสตร์ของพระราชามุ่งส่งเสริมการดําเนินงานสหกรณ์ ชู ความซื่อสัตย์ เสียสละ และภูมิใจในระบบสหกรณ์ เป็นหัวใจสําคัญของการปฏิรูปอย่างยั่งยืน
นายวิวัฒน์ ศัลยกําธร รัฐมนตรีช่วยว่าการกระทรวงเกษตรและสหกรณ์ กล่าวในโอกาสเป็นวิทยากรบรรยายพิเศษ ในหัวข้อ “การปฏิรูปสหกรณ์ สู่สังคมมั่นคงยั่งยืน”เนื่องในวันสหกรณ์แห่งชาติ ประจําปี 2562 ณ สํานักพัฒนาและถ่ายทอดเทคโนโลยีการสหกรณ์ กรมส่งเสริมสหกรณ์ ว่า “สหกรณ์” มีความสําคัญต่อเศรษฐกิจของประเทศ เป็นสถาบันทางเศรษฐกิจและสังคมที่ช่วยแก้ไขปัญหาในการประกอบอาชีพ ช่วยยกระดับความเป็นอยู่ของประชาชนให้ดีขึ้น และเพื่อให้การพัฒนาสหกรณ์เป็นไปอย่างต่อเนื่องรวมถึงเป็นการสานต่อพระราชดําริของพระบาทสมเด็จพระปรมินทรมหาภูมิพลอดุลยเดชบรมนาถบพิตร กระทรวงเกษตรและสหกรณ์ โดยกรมส่งเสริมสหกรณ์ จึงได้น้อมนําศาสตร์ของพระราชาในเรื่องการเข้าใจ เข้าถึง การพัฒนา ตลอดทั้งหลักการสําคัญในการทรงงานของพระองค์ท่านมาใช้ในการส่งเสริมการดําเนินงานของสหกรณ์ และกลุ่มเกษตรกร โดยมุ่งมั่นที่จะสานต่องานขับเคลื่อนปรัชญาเศรษฐกิจพอเพียงขึ้นในสหกรณ์และกลุ่มเกษตรกรทั่วประเทศ
ทั้งนี้ กรมส่งเสริมสหกรณ์ ได้มีการอบรมจิตอาสา เราทําความดีด้วยหัวใจ ให้กับข้าราชการและเจ้าหน้าที่ของกรมส่งเสริมสหกรณ์ เพื่อปลูกฝังในเรื่องความเสียสละ มีวินัย ความภาคภูมิใจในชาติและระบบสหกรณ์ เนื่องจากการปฏิรูปสหกรณ์ จะต้องเริ่มจากการพัฒนาความคิดของ “คน” ก่อนแล้วการปฏิรูประบบจะปรับเปลี่ยนตาม สิ่งสําคัญ คือคณะกรรมการสหกรณ์ ผู้บริหาร เจ้าหน้าที่ของกรมส่งเสริมสหกรณ์ และกรมตรวจบัญชีสหกรณ์ รวมถึงสมาชิกของสหกรณ์ จะต้องมีวินัย มีความเสียสละ ความซื่อสัตย์ พร้อมมุ่งมั่นที่จะปฏิบัติงานด้วยความโปร่งใสซึ่งจะช่วยขจัดการทุจริตคอรัปชั่นในระบบสหกรณ์ได้นอกจากนี้ การพัฒนาความรู้และทักษะให้กับเจ้าหน้าที่ของกรมส่งเสริมสหกรณ์อย่างต่อเนื่อง ก็เป็นเรื่องที่สําคัญ เพื่อให้เกิดการร่วมคิด ร่วมทํา และช่วยกันยกระดับพัฒนาสหกรณ์ให้เข้มแข็งได้อย่างยั่งยืน และสามารถปรับตัวให้
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กระทรวงเกษตรฯ เดินหน้าหารือทูตเกษตรฯ
วันจันทร์ที่ 19 มีนาคม 2561
กระทรวงเกษตรฯ เดินหน้าหารือทูตเกษตรฯ
กระทรวงเกษตรฯ เดินหน้าหารือทูตเกษตรฯ ผลักดันความร่วมมือด้านวิชาการและเปิดตลาดนําเข้า-ออก หวังเพิ่มมูลค่าการส่งออกสินค้าเกษตรจากไทยไปต่างประเทศให้สูงขึ้น
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังอนุญาตให้เอกอัครราชทูต ประจําประเทศไทย ประกอบด้วย สาธารณรัฐโรมาเนีย และสหรัฐเม็กซิโกเข้าพบและหารือด้านความร่วมมือทางการเกษตร ว่า กระทรวงเกษตรและสหกรณ์มีความยินดีและเป็นเกียรติที่ได้ต้อนรับเอกอัครราชทูตแห่งสาธารณรัฐโรมาเนีย และสหรัฐเม็กซิโก โดยได้ร่วมหารือความร่วมมือทางวิชาการด้านการเกษตร และการขยายมูลค่าการค้าสินค้าเกษตรระหว่างกันที่สําคัญหลายประการ ประกอบด้วย 1) ไทยและโรมาเนียได้มีการผลักดันให้มีการจัดประชุมคณะทํางานร่วมด้านการเกษตร (Joint Working Group : JWG) ครั้งที่ 4 ซึ่งจะจัดขึ้นในช่วงเดือนกรกฎาคม-สิงหาคมนี้ ภายใต้กรอบความตกลงว่าด้วยความร่วมมือด้านการเกษตร ซึ่งการประชุมดังกล่าวจะเกิดประโยชน์กับทั้งไทยและโรมาเนีย โดยทั้งสองฝ่ายมีโครงการความร่วมมือทางวิชาการร่วมกัน ทั้งในด้านปศุสัตว์ พืช และประมง อาทิ โรมาเนียต้องการให้ไทยถ่ายทอดความรู้เรื่องข้าว โดยเฉพาะการคัดสายพันธุ์ข้าวใช้น้ําน้อย และเรียนรู้ระบบสหกรณ์การเกษตรเพื่อการรวมกลุ่มเกษตรกรในแต่ละสาขา ส่วนไทยมีความสนใจด้านประมงในการแลกเปลี่ยนไข่ปลาสเตอร์เจียนกับปลานิล และกิ่งพันธุ์องุ่น เป็นต้น
2) ไทยและสหรัฐเม็กซิโก ได้ร่วมหารือกันเกี่ยวกับการนําเข้า – ส่งออกสินค้าเกษตรระหว่างกัน ซึ่งมีความล่าช้าด้านการดําเนินงาน โดยกระทรวงเกษตรฯ ได้เสนอให้มีการหารือนอกรอบร่วมกันในระดับคณะทํางานฯ ของทั้ง 2 ประเทศ ซึ่งประกอบด้วยเจ้าหน้าที่จากสถานทูตเม็กซิโก และหน่วยงานภายใต้สังกัดกระทรวงเกษตรฯ ที่เกี่ยวข้อง เพื่อแลกเปลี่ยนความคิดเห็น จัดเตรียมข้อมูล และวางกรอบการดําเนินงานให้เป็นรูปธรรมชัดเจน เพื่อให้การเปิดตลาดนําเข้า - ส่งออกสินค้าเกษตรระหว่าง 2 ประเทศ เป็นไปอย่างมีประสิทธิภาพและรวดเร็วยิ่งขึ้น รวมถึงการจัดทําบันทึกความเข้าใจว่าด้วยความร่วมมือด้านการเกษตร ระหว่างไทย – เม็กซิโก ซึ่งจะส่งเสริมความร่วมมือระหว่างกันในด้านการเกษตร การเพาะเลี้ยงสัตว์น้ําและการประมง และเสริมสร้างความร่วมมือด้านวิทยาศาสตร์ และเศรษฐกิจที่เกี่ยวข้องกับการผลิตทางการเกษตรและการประมง และส่งเสริมการพัฒนาด้านการเกษตรของทั้งสองประเทศ
นอกจากนี้ ประเทศไทย ได้ขอให้เอกอัครราชทูตทั้ง 2 ประเทศ สนับสนุนและเพิ่มมูลค่าการนําเข้าสินค้าเกษตรจากไทย ได้แก่ ยางพาราธรรมชาติ เมล็ดพันธุ์พืช ฯลฯ ด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-อนุทิน ประกาศเป้าหมายความปลอดภัยของบุคลากรสาธารณสุขทุกคนในสถานการณ์ COVID-19
วันศุกร์ที่ 17 เมษายน 2563
อนุทิน ประกาศเป้าหมายความปลอดภัยของบุคลากรสาธารณสุขทุกคนในสถานการณ์ COVID-19
อนุทิน ประกาศเป้าหมายความปลอดภัยของบุคลากรสาธารณสุขทุกคนในสถานการณ์ COVID-19
รองนายกรัฐมนตรีและรัฐมนตรีว่าการกระทรวงสาธารณสุข ประกาศเป้าหมายนโยบาย “ความปลอดภัยของบุคลากรสาธารณสุขทุกคนในสถานการณ์ COVID-19” ทุกสถานพยาบาลต้องมีแนวทางปฏิบัติ เพื่อให้บุคลากรปลอดภัย มีแนวทางมั่นใจ มีการจัดการอุปกรณ์ที่พร้อมใช้ สงสัยตรวจได้ เจ็บไข้รักษาทันที มีหลักประกันคุ้มครอง
วันนี้ (17 เมษายน 2563) ที่ห้องประชุมสานใจ อาคารสุขภาพแห่งชาติ กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุมคณะกรรมการขับเคลื่อนนโยบายและความปลอดภัยของผู้ป่วยและบุคลากรสาธารณสุข ครั้งที่ 1/2563 พร้อมประกาศเป้าหมาย “ความปลอดภัยของบุคลากรสาธารณสุขทุกคนในสถานการณ์ COVID-19” โดยมีผู้บริหารกระทรวงสาธารณสุข องค์กรเครือข่ายสาธารณสุข ได้แก่ สปสช. สพฉ. สช. สวรส. และสรพ. กลุ่มสถาบันแพทยศาสตร์แห่งประเทศไทย สมาคม ชมรม สภาวิชาชีพ ผู้ทรงคุณวุฒิ เข้าร่วมการประชุม
นายอนุทินกล่าวว่า รัฐบาลให้ความสําคัญกับความปลอดภัยของบุคลากรสาธารณสุข ซึ่งเป็นกลุ่มที่มีความเสี่ยงสูงจากการสัมผัสใกล้ชิดกับผู้ป่วย ข้อมูล ณ วันที่ 15 เมษายน 2563 พบบุคลากรการแพทย์และสาธารณสุขติดเชื้อ 99 ราย คิดเป็นร้อยละ 3.75 ของผู้ป่วยทั้งหมด ในขณะที่ทั่วโลกพบร้อยละ 4-9 คณะกรรมการขับเคลื่อนนโยบายและความปลอดภัยของผู้ป่วยและบุคลากรสาธารณสุข จึงได้มีมติให้ประกาศเป้าหมาย เรื่องความปลอดภัยของบุคลากรสาธารณสุขในสถานการณ์การระบาดของโรค COVID-19 ซึ่งเป็นแนวทางปฏิบัติที่ทุกภาคส่วนที่เกี่ยวข้องร่วมกันจัดทํา เพื่อให้สถานพยาบาลทุกแห่งดําเนินการสร้างความปลอดภัยแก่บุคลากรสาธารณสุขในการปฏิบัติหน้าที่ด้วยความมั่นใจ มีสาระสําคัญ คือ ให้สถานพยาบาลทุกแห่งประกาศเป้าหมายและแนวทางปฏิบัติเพื่อความปลอดภัยของบุคลากร จัดสรรหน้ากากอนามัย Surgical Mask ให้เพียงพอและบริหารจัดการหน้ากาก N95 รวมถึงอุปกรณ์ป้องกันอื่นๆ ให้มีสํารองพร้อมใช้ หากบุคลากรสาธารณสุขมีความเสี่ยงหรือสงสัยติดเชื้อต้องได้รับการตรวจคัดกรองและรักษาทันที พร้อมตรวจคัดกรองคนในครอบครัว รวมทั้งมีหลักประกันคุ้มครองดูแลและเยียวยาบุคลากรสาธารณสุขที่ติดเชื้อจากการปฏิบัติหน้าที่ และให้มีช่องทางสื่อสารให้ความรู้ รับฟังความต้องการจากบุคลากร
“องค์การอนามัยโลกได้กําหนด Theme “World Patient Safety Day” ในปีนี้ว่า บุคลากรสาธารณสุขปลอดภัย (Health Worker Safety) ด้วยเหตุผลว่า ไม่มีผู้ป่วยปลอดภัย หากบุคลากรสาธารณสุขไม่ปลอดภัย (No Patient Safety without Health Worker Safety) ซึ่งสถานการณ์การระบาดของโรคโควิด-19 ทั่วโลก ทําให้อุปกรณ์ป้องกันร่างกายขาดแคลน ทั้งหน้ากากอนามัย หน้ากาก N95 ชุด PPE. จึงต้องเน้นการป้องกันควบคุมโรค เพื่อให้มีผู้ป่วยน้อยที่สุด และคัดกรองค้นหาผู้ป่วยมารับการรักษาให้เร็วที่สุด” นายอนุทินกล่าว
********************************** 17 เมษายน 2563
รัฐบาลไทย-ข่าวทำเนียบรัฐบาล-นายกรัฐมนตรีเผยรถไฟทางคู่เส้นทางเชียงรายเริ่มก่อสร้างปี 63 แล้วเสร็จภายในปี 65 พร้อมพัฒนาศักยภาพในการรักษาโรคมะเร็งในจังหวัดเชียงราย
วันอังคารที่ 30 ตุลาคม 2561
นายกรัฐมนตรีเผยรถไฟทางคู่เส้นทางเชียงรายเริ่มก่อสร้างปี 63 แล้วเสร็จภายในปี 65 พร้อมพัฒนาศักยภาพในการรักษาโรคมะเร็งในจังหวัดเชียงราย
นายกรัฐมนตรีเผยรถไฟทางคู่เส้นทางเชียงรายเริ่มก่อสร้างปี 63 แล้วเสร็จภายในปี 65 พร้อมพัฒนาศักยภาพในการรักษาโรคมะเร็งในจังหวัดเชียงราย
วันนี้ (30 ตุลาคม 2561) เวลา 13.50 น. ณ บริเวณห้องโถงห้องประชุมแสนหวี หอประชุมนานาชาติ 40 ปี มหาวิทยาลัยราชภัฏเชียงราย จังหวัดเชียงราย พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีอย่างเป็นทางการนอกสถานที่ (ครม.สัญจร) ว่า ครม.ได้ลงพื้นที่ติดตามนโยบายในภาคเหนือตอนบน ระหว่างการประชุม ครม.ครั้งนี้กว่า 70 พื้นที่ เพื่อรับฟังความคิดเห็นของประชาชน ทั้งนี้ ได้สั่งการให้ทุกจังหวัดร่วมมือกันเพื่อความเชื่อมโยงในทุกมิติ โดยในภาคเหนือมีศักยภาพด้านธรรมชาติ ร่วมถึงการท่องเที่ยวเชิงวัฒนธรรม สามารถขับเคลื่อนเพื่อให้ประชาชนมีรายได้สูงขึ้น พร้อมมอบหมายให้รัฐมนตรีท่องเที่ยวและกีฬาชี้แจง แผนการท่องเที่ยวของประเทศไทย ว่ามีความเชื่อมโยงระหว่างเมืองหลักและเมืองรองอย่างไรบ้าง และนโยบายของรัฐบาลสามารถเพิ่มมูลค่าได้เท่าไหร่ อย่างไรบ้าง
นายกรัฐมนตรีกล่าวต่อไปว่า ทางกลุ่มจังหวัดได้เสนอ ครม.ให้พิจารณาปรับปรุงระบบสาธารณูปโภคขั้นพื้นฐาน การปรับปรุงถนนหนทางหลายสิบโครงการ โดย ครม.ได้รับหลักการเบื้องต้น ซึ่งจะมีการจัดระดับความเร่งด่วน โดยโครงการรถไฟทางคู่จะสามารถก่อสร้างได้ในปี 2563 จากนั้นจะสามารถใช้บริการได้ในปี 2565 ส่วนการบริหารจัดการน้ําจะมีการเพิ่มการกักเก็บน้ําเพื่อใช้ประโยชน์ เช่น พื้นที่เก็บกักน้ํากว๊านพะเยาและแหล่งน้ําอื่นๆ ซึ่งที่แล้วมาได้เพิ่มประตูระบายน้ําให้สูงขึ้น เพื่อที่จะเก็บน้ําให้ได้มากขึ้น แต่ต้องระมัดระวังผลกระทบที่จะมีต่อผู้อยู่อาศัย ส่วนการพัฒนาระบบสาธารณสุข จะมุ่งเน้นให้จังหวัดเชียงรายพัฒนาศักยภาพในการรักษาโรคมะเร็ง โดยจะเร่งให้มีอุปกรณ์ เคลื่อนมือมากยิ่งขึ้น
-----------------------------------------
รัฐบาลไทย-ข่าวทำเนียบรัฐบาล-ปลัดกอบชัยฯ ร่วมคณะนายกรัฐมนตรี ตรวจราชการจังหวัดชัยภูมิ
วันพุธที่ 25 ธันวาคม 2562
ปลัดกอบชัยฯ ร่วมคณะนายกรัฐมนตรี ตรวจราชการจังหวัดชัยภูมิ
นายกอบชัย สังสิทธิสวัสดิ์ ปลัดกระทรวงอุตสาหกรรม  ร่วมคณะพลเอกประยุทธ์ จันทร์โอชา นายกรัฐมนตรี ตรวจราชการจังหวัดชัยภูมิ
วันนี้ (25 ธันวาคม 2562) นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วยนายสมพล โนดไธสง รองเลขาธิการสํานักงานคณะกรรมการอ้อยและน้ําตาลทราย รักษาการผู้ตรวจราชการกระทรวงอุตสาหกรรม นายเอกภัทร วังสุวรรณ ผู้ตรวจราชการกระทรวงอุตสาหกรรม รักษาการเลขาธิการสํานักงานคณะกรรมการอ้อยและน้ําตาลทราย ร่วมคณะพลเอกประยุทธ์ จันทร์โอชา นายกรัฐมนตรี ตรวจราชการจังหวัดชัยภูมิ
โดยจุดแรกคณะนายกรัฐมนตรีตรวจติดตามสถานการณ์และการแก้ไขปัญหาภัยแล้ง ณ คลองเทา บ้านหนองแหน โดยมีนายณรงค์ วุ่นซิ้ว ผู้ว่าราชการจังหวัดชัยภูมิ กล่าวต้อนรับและบรรยายสรุปการดําเนินงานโครงการฟื้นฟูและพัฒนาคูคลองโดยบูรณาการทํางานร่วมกันระหว่างหน่วยงานรัฐและชุมชน หลังจากนั้นคณะนายกรัฐมนตรีได้พบปะประชาชนชาวอําเภอภูเขียว จังหวัดชัยภูมิ และตรวจเยี่ยมการใช้นวัตกรรมบริหารจัดการการทําไร่อ้อยสมัยใหม่ โดยมีนายอิสระ ว่องกุศลกิจ ประธานกรรมการกลุ่มมิตรผล ได้กล่าวถึงการทําไร้อ้อยสมัยใหม่ (Modern Farm) และนําเสนอการสาธิตตัดอ้อย สางใบอ้อย และเก็บใบอ้อยด้วยวิธีการทําไร่อ้อยสมัยใหม่เพื่อลดการเผาอ้อยและลดค่า PM 2.5
และเยี่ยมชมการเรียนการสอนลักษณะการเรียนรู้จากการปฎิบัติ นิทรรศการพัฒนาทักษะอาชีพ ได้แก่ การทําน้ําอ้อยคั้นสด การจับจีบผ้า และการทํามาลัยมะกรูดใบเตย ชมการสาธิตการบังคับหุ่นยนต์โดยเด็กพิเศษ ซึ่งเป็นส่วนหนึ่งของทักษะการเขียนโปรแกรม ณ โรงเรียนบ้านภูดิน (มิตรผลอุปภัมถ์) จังหวัดชัยภูมิ
รัฐบาลไทย-ข่าวทำเนียบรัฐบาล-นายกรัฐมนตรีแถลงต่อสื่อมวลชนเรื่องรายงาน TIP Report และกำหนดการเดินทางเยือนสหรัฐอเมริกา
วันอังคารที่ 27 มิถุนายน 2560
นายกรัฐมนตรีแถลงต่อสื่อมวลชนเรื่องรายงาน TIP Report และกําหนดการเดินทางเยือนสหรัฐอเมริกา
นายกรัฐมนตรีแถลงต่อสื่อมวลชนเรื่องรายงาน TIP Report และกําหนดการเดินทางเยือนสหรัฐอเมริกา
ในวันนี้ (27 มิถุนายน 2560) เวลา 13.40 น. ณ ห้องโถงตึกบัญชาการ 1 ทําเนียบรัฐบาล นายกรัฐมนตรีตอบข้อสงสัยของสื่อมวลชนเกี่ยวกับรายงานสถานการณ์การค้ามนุษย์ (Trafficking in Person Report: TIP Report) ของประเทศต่าง ๆ ทั่วโลกและประเทศไทย ซึ่งจัดอันดับโดยกระทรวงการต่างประเทศสหรัฐฯ โดยระบุว่า ยังไม่ทราบผลการจัดอันดับสถานการณ์การค้ามนุษย์ของประเทศไทย และไม่ว่าผลจะออกมาเช่นไร รัฐบาลยังยืนยันในเจตนารมณ์ที่จะแก้ไขปัญหาการค้ามนุษย์ในประเทศไทย ที่ต้องอาศัยความร่วมมือและความเข้าใจจากทุกภาคส่วนในการร่วมกันแก้ไขปัญหาที่สั่งสมมาอย่างยาวนาน อย่างไรก็ดี นายกรัฐมนตรีเรียกร้องให้ทุกฝ่ายอย่าคาดการณ์ล่วงหน้า
และสําหรับกําหนดการเดินทางเยือนสหรัฐอเมริกาอย่างเป็นทางการ นายกรัฐมนตรี ระบุว่า อยู่ระหว่างการหารือในรายละเอียดระหว่างกระทรวงการต่างประเทศของทั้งสองฝ่าย และหากทราบกําหนดการเดินทางที่แน่นอนแล้ว จะแจ้งให้ทราบล่วงหน้าไม่เกิน 10 วัน ก่อนการเดินทาง ทั้งนี้ นายกรัฐมนตรีกล่าวเน้นย้ําถึงความพร้อมในการเดินทางเยือนดังกล่าว ซึ่งทั้งสองฝ่ายได้มีการหารือเกี่ยวกับประเด็นต่าง ๆ อย่างต่อเนื่อง เพื่อกระชับความร่วมมือและความสัมพันธ์ระหว่างทั้งสองประเทศที่มีมายาวนานกว่า 180 ปี
รัฐบาลไทย-ข่าวทำเนียบรัฐบาล-กระทรวงเกษตรฯ ร่วมกับสัตวแพทยสมาคมแห่งประเทศไทยในพระบรมราชูปถัมภ์ เป็นเจ้าภาพการประชุมนานาชาติด้านระบาดวิทยาทางสัตวแพทย์และเศรษฐศาสตร์ปศุสัตว์ครั้งที่ 15
วันอังคารที่ 13 พฤศจิกายน 2561
กระทรวงเกษตรฯ ร่วมกับสัตวแพทยสมาคมแห่งประเทศไทยในพระบรมราชูปถัมภ์ เป็นเจ้าภาพการประชุมนานาชาติด้านระบาดวิทยาทางสัตวแพทย์และเศรษฐศาสตร์ปศุสัตว์ครั้งที่ 15
กระทรวงเกษตรฯ ร่วมกับสัตวแพทยสมาคมแห่งประเทศไทยในพระบรมราชูปถัมภ์ เป็นเจ้าภาพการประชุมนานาชาติด้านระบาดวิทยาทางสัตวแพทย์และเศรษฐศาสตร์ปศุสัตว์ครั้งที่ 15 พร้อมร่วมกันแก้ปัญหาโรคระบาดสัตว์ในเวทีการประชุมระดับโลก
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์เปิดเผยภายหลังเปิดการประชุมวิชาการนานาชาติด้านระบาดวิทยาทางสัตวแพทย์และเศรษฐศาสตร์ปศุสัตว์ (International Symposium of Veterinary Epidemiology and Economics)ครั้งที่ 15ณ โรงแรมดิเอ็มเพรส จังหวัดเชียงใหม่ ว่า สัตวแพทยสมาคมแห่งประเทศไทยในพระบรมราชูปถัมภ์ ร่วมกับกรมปศุสัตว์ กระทรวงเกษตรและสหกรณ์เป็นเจ้าภาพจัดการประชุมเพื่อแลกเปลี่ยนมาตรการป้องกันและควบคุมโรคระบาดสัตว์และโรคติดต่อระหว่างคนและสัตว์ และร่วมกันอภิปรายถึงปัญหาผลกระทบด้านเศรษฐกิจจากปัญหาโรคระบาดสัตว์ เนื่องจากปัจจุบันโรคต่างๆในทวีปเอเชีย โดยเฉพาะโรคระบาดสัตว์ เช่น ไข้หวัดนก โรคพิษสุนัขบ้า และอหิวาห์สุกรแอฟริกา โรคปากและเท้าเปื่อย รวมถึงปัญหาเชื้อดื้อยา ส่งผลกระทบต่อทั้งคนและสัตว์อย่างมาก จึงมีความจําเป็นที่ภาครัฐและภาคเอกชน โดยเฉพาะอย่างยิ่งหน่วยงานที่เกี่ยวข้องกับสาธารณสุข จะต้องร่วมมือกันเพื่อป้องกัน ควบคุม และกําจัดโรคระบาดดังกล่าว ซึ่งการเสริมสร้างความเข้มแข็ง และการพัฒนาความรู้ความสามารถของสัตวแพทย์ไทยในด้านระบาดวิทยา และด้านเทคนิคด้านการวินิจฉัยโรคทางสัตวแพทย์ เป็นปัจจัยสําคัญที่จะทําให้การป้องกันและควบคุมโรคประสบความสําเร็จ
"การประชุมครั้งนี้ถือเป็นโอกาสดีที่ประเทศไทยจะได้นําเสนอผลงานด้านการป้องกันและควบคุมโรคระบาดสัตว์เผยแพร่ในเวทีระดับโลก ซึ่งจะเป็นประโยชน์กับประเทศไทยและเกษตรกร ทั้งนี้ การจัดประชุมด้านระบาดวิทยาทางสัตวแพทย์และเศรษฐศาสตร์ปศุสัตว์ หรือ ISVEE ดังกล่าว จะจัดขึ้นเป็นประจําทุก 3 ปี โดยมีการลงคะแนนเสียงโดยสมาชิกเพื่อหมุนเวียนการเป็นประเทศเจ้าภาพ ซึ่งการที่ประเทศไทยได้รับเลือกให้เป็นเจ้าภาพจัดการประชุมในครั้งนี้ นับเป็นครั้งแรกที่จัดขึ้นในภูมิภาคเอเชียในรอบ 25 ปี โดยได้รับความร่วมมือและสนับสนุนจากองค์การอาหารและเกษตรแห่งสหประชาชาติ (FAO) คณะกรรมาธิการด้านปศุสัตว์ (APHCA) องค์การสุขภาพสัตว์โลก (OIE) และสถาบันเพื่อการพัฒนาวิจัยปศุสัตว์ (ILRI) ส่งผู้เชี่ยวชาญมาร่วมประชุมหารือแนวทางการพัฒนาปศุสัตว์และการควบคุมโรคระบาดสัตว์ เพื่อสร้างความมั่นคงทางอาหาร พัฒนามาตรการป้องกันและควบคุมโรคใหม่ๆ รวมถึงการสร้างเครือข่ายความร่วมมือของนักวิจัยและสัตวแพทย์จากทั่วโลกอีกด้วย” นายลักษณ์ กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasettha
รัฐบาลไทย-ข่าวทำเนียบรัฐบาล-ดัชนีความเชื่อมั่นนักลงทุนต่างชาติยังน่าพอใจ ร้อยละ 97.3 เดินหน้าลงทุนไทย
วันพุธที่ 21 สิงหาคม 2562
ดัชนีความเชื่อมั่นนักลงทุนต่างชาติยังน่าพอใจ ร้อยละ 97.3 เดินหน้าลงทุนไทย
ดัชนีความเชื่อมั่นนักลงทุนต่างชาติยังน่าพอใจ
ร้อยละ 97.3 เดินหน้าลงทุนไทย
ดัชนีความเชื่อมั่นนักลงทุนต่างชาติยังน่าพอใจ
ร้อยละ 97.3 เดินหน้าลงทุนไทย
บีโอไอเผยผลสํารวจความเชื่อมั่นนักลงทุนต่างประเทศในไทยประจําปี 2562 นักลงทุนต่างชาติมั่นใจศักยภาพประเทศไทย ร้อยละ 97.3 เดินหน้าลงทุนไทย ชูปัจจัยสําคัญมาจากมีวัตถุดิบเพียงพอ และสิทธิประโยชน์กระตุ้นการลงทุน
นางสาวบงกช อนุโรจน์ รองเลขาธิการคณะกรรมการส่งเสริมการลงทุน (บีโอไอ) เปิดเผยผลสํารวจความเชื่อมั่นของนักลงทุนต่างชาติในประเทศไทย ประจําปี 2562 ในงานสัมมนาเรื่อง “ลงทุนไทย 2562: รุ่งแค่ไหนในสายตาต่างชาติ” เมื่อวันที่ 21 สิงหาคม 2562 ณ โรงแรมแลนด์มาร์ค กรุงเทพฯ โดยได้สํารวจจากกลุ่มตัวอย่าง จํานวน 600 บริษัท พบว่าผู้ตอบแบบสํารวจร้อยละ 97.3 มีแผนการลงทุนในไทยอย่างต่อเนื่อง โดยร้อยละ 65.5 ยังคงรักษาระดับการลงทุนในไทย ในขณะที่ร้อยละ 31.83 มีแผนจะขยายการลงทุนเพิ่มเติม
สําหรับปัจจัยหลักที่ทําให้นักลงทุนตัดสินใจขยายหรือรักษาระดับการลงทุนในประเทศไทยนั้น พบว่าสามอันดับแรก คือ มีวัตถุดิบและชิ้นส่วนที่เพียงพอ ร้อยละ 55 ตามด้วยสองปัจจัย คือ มีสิทธิประโยชน์ด้านการลงทุน และมีซัพพลายเออร์เพียงพอ ที่ระดับร้อยละ 51 เท่ากัน
“นักลงทุนต่างชาติส่วนใหญ่มองว่า สถานการณ์เศรษฐกิจไทยในปัจจุบันอยู่ในภาวะทรงตัวจากปีก่อนพิจารณาได้จากปริมาณยอดขายในช่วงที่ผ่านมายังมีเท่าเดิมหรือลดลงเล็กน้อย และคาดว่าจะยังทรงตัวต่อไป ในอนาคต นักลงทุนต่างชาติโดยรวมมีความพึงพอใจต่อโครงสร้างพื้นฐานของไทยและการพัฒนาโครงสร้างพื้นฐานในประเทศที่เพิ่มขึ้น ซึ่งจะช่วยทําให้นักลงทุนที่ทําธุรกิจอยู่แล้วภายในประเทศมีแผนจะขยายการลงทุน” นางสาวบงกชกล่าว
นอกจากนี้ การสํารวจความพึงพอใจต่อการบริการของบีโอไอ พบว่านักลงทุนต่างชาติมีความพึงพอใจ โดยเฉพาะการปรับใช้ระบบออนไลน์ (e-Services) มีประโยชน์เป็นอย่างมาก โดยนักลงทุนสามารถยื่นแบบฟอร์มขอรับการส่งเสริมการลงทุนออนไลน์ได้ ทําให้ไม่ต้องเสียเวลาและเสียค่าใช้จ่ายในการเดินทาง นอกจากนี้ นักลงทุนยังมีความพึงพอใจเพิ่มขึ้นจากบริการที่ได้รับจากศูนย์ประสานการบริการด้านการลงทุน (OSOS) และบริการที่ได้รับจากศูนย์บริการวีซ่าและใบอนุญาตทํางาน เมื่อเทียบกับผลสํารวจของปีที่ผ่านมา
จากการสํารวจเชิงลึกในปัจจัยด้านการลงทุน พบว่า นอกจากปัจจัยด้านโครงสร้างพื้นฐานที่มีการพัฒนาเพิ่มขึ้นแล้ว นักลงทุนต่างชาติมีความพึงพอใจต่อสิทธิประโยชน์ด้านการลงทุน และแรงงานที่มีคุณภาพ
ส่วนด้านปัจจัยอื่นๆ นักลงทุนเห็นว่าหน่วยงานภาครัฐมีประสิทธิภาพมากขึ้น และมีการดําเนินงาน ที่โปร่งใส อย่างไรก็ตาม นักลงทุนบางส่วนต้องการให้บีโอไอพิจารณาให้สิทธิประโยชน์เพิ่มขึ้นแก่อุตสาหกรรมอื่นๆ ที่นอกเหนือจากอุตสาหกรรมที่เน้นการใช้นวัตกรรม เพื่อเพิ่มศักยภาพของประเทศให้ครอบคลุมในหลากหลายด้าน เป็นต้น
***************************
รัฐบาลไทย-ข่าวทำเนียบรัฐบาล-นายกฯ ชมผลงานวิจัย “นักเทคโนโลยีดีเด่นประจำปี 2562 และนวัตกรรมตอบโจทย์ BCG ของ สวทช.
วันศุกร์ที่ 3 มกราคม 2563
นายกฯ ชมผลงานวิจัย “นักเทคโนโลยีดีเด่นประจําปี 2562 และนวัตกรรมตอบโจทย์ BCG ของ สวทช.
นายกฯ ชมผลงานวิจัย “นักเทคโนโลยีดีเด่นประจําปี 2562 และนวัตกรรมตอบโจทย์ BCG ของ สวทช.
นายกฯ ชมผลงานวิจัย “นักเทคโนโลยีดีเด่นประจําปี 2562 และนวัตกรรมตอบโจทย์ BCG ของ สวทช. อว. เครื่องปรับอากาศประหยัดไฟสูง และเครื่องฟอกอากาศที่สามารถกรอง PM2.5 ของ บริษัท ซัยโจเด็นกิ อินเตอร์เนชั่นแนล จํากัด, เครื่องปรับอากาศพลังงานแสงอาทิตย์ PAC SolarAire และเครื่องทําน้ําร้อนจากเครื่องปรับอากาศ PAC Frenergy รถมินิบัสอลูมิเนียม และโครงการ KidBright” โดย กระทรวงการอุดมศึกษา วิทยาศาสตร์ วิจัยและนวัตกรรม
ณ ตึกบัญชาการ ทําเนียบรัฐบาล กรุงเทพฯ - ก่อนการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรี และคณะรัฐมนตรี ชมตัวอย่างผลงาน “นักเทคโนโลยีดีเด่นประจําปี 2562” จากมูลนิธิส่งเสริมวิทยาศาสตร์และเทคโนโลยีในพระบรมราชูปถัมภ์ และ สมาคมการจัดการธุรกิจแห่งประเทศไทย (TMA) ได้แก่ เครื่องเอกซเรย์คอมพิวเตอร์สามมิติแบบรังสีทรงกรวย และ “แพลตฟอร์มเทคโนโลยีฐานด้านการบูรณาการระบบเพื่องานหุ่นยนต์ ระบบอัตโนมัติ และปัญญาประดิษฐ์ สําหรับใช้งานในระบบอุตสาหกรรม” เพื่อเชิดชูเกียรติและแสดงความยินดีต่อนักเทคโนโลยีไทยที่สร้างผลงานด้านการวิจัยและการพัฒนาเทคโนโลยีอย่างต่อเนื่อง รวมทั้งผลักดันให้ผลงานวิจัยได้เชื่อมโยงไปสู่ตลาดธุรกิจได้อย่างแท้จริง โดยเฉพาะผลงานที่ขึ้นบัญชีนวัตกรรม เครื่องปรับอากาศประหยัดไฟสูง และเครื่องฟอกอากาศที่สามารถกรอง PM2.5 บริษัท ซัยโจเด็นกิ อินเตอร์เนชั่นแนล จํากัด และนวัตกรรมประหยัดพลังงาน ประกอบด้วย เครื่องปรับอากาศพลังงานแสงอาทิตย์ PAC SolarAire และเครื่องทําน้ําร้อนจากเครื่องปรับอากาศ PAC Frenergy
รถมินิบัสอลูมิเนียม ซึ่งเป็นผู้ประกอบการที่มีศักยภาพและใช้เทคโนโลยีขั้นสูงที่มีความซับซ้อนในการสร้างผลิตภัณฑ์ด้วยตัวเอง ลอกเลียนแบบได้ยาก ตอบโจทย์ประเทศไทย 4.0 ด้วยวิทยาศาสตร์ เทคโนโลยี และนวัตกรรม และ “โครงการสื่อการสอนโปรแกรมมิ่งในโรงเรียน (Coding at School Powered by KidBright)” โดยมี ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) ให้การต้อนรับ พร้อมด้วยผู้บริหารมูลนิธิส่งเสริมวิทยาศาสตร์และเทคโนโลยีในพระบรมราชูปถัมภ์ สมาคมการจัดการธุรกิจแห่งประเทศไทย (TMA) สํานักงานพัฒนาวิทยาศาสตร์และเทคโนโลยีแห่งขาติ (สวทช.) นักวิจัย และกลุ่มผู้ประกอบการนวัตกรรม เพื่อนําเสนอผลงานที่สร้างโอกาสด้วยนวัตกรรมและเพิ่มประสิทธิภาพในการแข่งขันในท้องตลาดหนุนเศรษฐกิจและสังคม ตอบโจทย์ BCG
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-4 ก.ค. 63 เฮ!! กรมบัญชีกลางเตรียมจ่ายเงินช่วยเหลือผู้ถือบัตรสวัสดิการฯ ที่ยังไม่ได้รับความช่วยเหลือจากภาครัฐในช่วงโควิด-19 [กระทรวงการคลัง]
วันพฤหัสบดีที่ 2 กรกฎาคม 2563
4 ก.ค. 63 เฮ!! กรมบัญชีกลางเตรียมจ่ายเงินช่วยเหลือผู้ถือบัตรสวัสดิการฯ ที่ยังไม่ได้รับความช่วยเหลือจากภาครัฐในช่วงโควิด-19 [กระทรวงการคลัง]
4 ก.ค. 63 เฮ!! กรมบัญชีกลางเตรียมจ่ายเงินช่วยเหลือผู้ถือบัตรสวัสดิการฯ ที่ยังไม่ได้รับความช่วยเหลือจากภาครัฐในช่วงโควิด-19
กรมบัญชีกลางเตรียมจ่ายเงินให้แก่ผู้ถือบัตรสวัสดิการแห่งรัฐ 1.14 ล้านคน ที่ยังไม่ได้รับความช่วยเหลือจากโครงการใด ๆ ของภาครัฐ ในช่วงสถานการณ์การแพร่ระบาดของโรคติดเชื้อโควิด-19 โดยโอนเงินเข้ากระเป๋าเงินอิเล็กทรอนิกส์ (e-Money) จํานวน 3,000 บาท จ่ายครั้งเดียว ในวันที่ 4 ก.ค. 63
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่คณะรัฐมนตรีมีมติเห็นชอบผลการพิจารณาของคณะกรรมการกลั่นกรองใช้จ่ายเงินกู้ ที่อนุมัติให้กระทรวงการคลังช่วยเหลือ เยียวยา และชดเชยให้แก่ผู้ถือบัตรสวัสดิการแห่งรัฐ ที่ยังไม่ได้รับความช่วยเหลือจากโครงการใด ๆ ของภาครัฐ ในช่วงที่มีการแพร่ระบาดของโรคติดเชื้อโควิด-19 ซึ่งสํานักงานเศรษฐกิจการคลังได้ตรวจสอบแล้วพบว่ามีผู้ถือบัตรสวัสดิการแห่งรัฐที่ยังไม่เคยได้รับสิทธิ จํานวนทั้งสิ้น 1.14 ล้านคน โดยผู้มีสิทธิจะได้รับเงินช่วยเหลือเยียวยา เดือนละ 1,000 บาท เป็นระยะเวลา 3 เดือน (พฤษภาคม-กรกฎาคม 2563) รวมเป็นเงินจํานวน 3,000 บาท/คน
“สําหรับผู้ถือบัตรสวัสดิการแห่งรัฐ จํานวน 1.14 ล้านคนที่ได้รับสิทธิ ต้องไม่เป็นผู้ประกันตนตามมาตรา 33 ของสํานักงานประกันสังคม และไม่ได้เป็นเจ้าหน้าที่ในหน่วยงานของรัฐ อีกทั้ง ยังไม่เคยได้รับเงินช่วยเหลือจากโครงการใด ๆ ของภาครัฐ ได้แก่ โครงการเราไม่ทิ้งกัน โครงการช่วยเหลือเกษตรกร และโครงการช่วยเหลือกลุ่มเปราะบาง โดยกรมบัญชีกลางได้ดําเนินการเบิกเงินแทนสํานักงานเศรษฐกิจการคลัง เพื่อจ่ายให้แก่ผู้มีสิทธิ โดยการโอนเงินเข้ากระเป๋าเงินอิเล็กทรอนิกส์ (e-Money) ในบัตรสวัสดิการแห่งรัฐ จํานวน 3,000 บาท ซึ่งจ่ายเพียงครั้งเดียว ในวันที่ 4 กรกฎาคม 2563 ทั้งนี้ สามารถสอบถามรายละเอียดเพิ่มเติมได้ที่ Call Center กรมบัญชีกลาง 02 270 6400 ในวัน เวลาราชการ ” โฆษกกรมบัญชีกลางกล่าว
รัฐบาลไทย-ข่าวทำเนียบรัฐบาล-ธ.ก.ส.พักหนี้เกษตรกรลูกค้า 3.3 ล้านราย 1 ปี โดยอัตโนมัติ เตรียมแผนฟื้นฟูสู้วิกฤต COVID-19และภัยแล้ง [กระทรวงการคลัง]
วันศุกร์ที่ 1 พฤษภาคม 2563
ธ.ก.ส.พักหนี้เกษตรกรลูกค้า 3.3 ล้านราย 1 ปี โดยอัตโนมัติ เตรียมแผนฟื้นฟูสู้วิกฤต COVID-19และภัยแล้ง [กระทรวงการคลัง]
ธ.ก.ส.พักหนี้เกษตรกรลูกค้า 3.3 ล้านราย 1 ปี โดยอัตโนมัติ เตรียมแผนฟื้นฟูสู้วิกฤต COVID-19และภัยแล้ง
ธ.ก.ส. พักชําระหนี้ต้นเงินและดอกเบี้ยเงินกู้ที่ถึงกําหนดชําระ ตั้งแต่งวดเมษายน 2563 - มีนาคม 2564 เป็นเวลา 1 ปี ให้กับเกษตรกรลูกค้าทุกกลุ่มโดยอัตโนมัติ เพื่อช่วยเกษตรกรฝ่าวิกฤต COVID-19 และภัยแล้ง พร้อมแจงภาพรวม 4 มาตรการช่วยเหลืออื่น ๆ โดยมีเกษตรกรลูกค้าได้รับประโยชน์กว่า 3.3 ล้านราย ต้นเงินกู้กว่า 1.2 ล้านล้านบาท ดันแผนฟื้นฟูภายใต้หลักปรัชญาของเศรษฐกิจพอเพียง เพื่อสร้างรายได้ ความมั่นคงและยั่งยืนให้เกษตรกร
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า เพื่อช่วยเหลือเกษตรกรลูกค้าที่ได้รับผลกระทบจากภัยธรรมชาติและการระบาดของเชื้อไวรัส COVID – 19 ให้คลายความกังวลจากภาระหนี้สิน และสามารถผ่านพ้นช่วงระยะเวลาแห่งความยากลําบากไปด้วยกัน ธ.ก.ส. ในฐานะหน่วยงานในสังกัดกระทรวงการคลัง จึงได้เพิ่มมาตรการช่วยเหลือให้แก่ลูกค้า ธ.ก.ส. ให้ครอบคลุมทุกกลุ่ม โดยการพักชําระหนี้ต้นเงินและดอกเบี้ยเงินกู้ ที่ถึงกําหนดชําระตั้งแต่งวดเดือนเมษายน 2563 - งวดเดือนมีนาคม 2564 เป็นเวลา 1 ปี โดยอัตโนมัติ และยังคงชั้นหนี้เดิมของลูกค้าก่อนเข้าโครงการฯ ซึ่งมาตรการดังกล่าวครอบคลุมลูกค้าทุกกลุ่ม ทั้งที่เป็นเกษตรกรรายคน บุคคล ผู้ประกอบการ (นิติบุคคล) กลุ่มเกษตรกร สหกรณ์ กองทุนหมู่บ้านและ
ชุมชนเมือง รวมผู้ที่ได้รับประโยชน์จํานวน 3,348,378ราย คิดเป็นต้นเงินกู้จํานวน 1,265,492 ล้านบาท
โดยก่อนหน้านี้ ธ.ก.ส.
มีมาตรการช่วยเหลือผู้ได้รับผลกระทบจากการแพร่ระบาดของเชื้อไวรัส COVID-19 มาอย่างต่อเนื่อง แบ่งเป็น 4 มาตรการ ได้แก่
1) มาตรการให้ความช่วยเหลือเกษตรกรลูกค้า ธ.ก.ส. ในภาพรวม ประกอบด้วยการขยายระยะเวลาชําระหนี้ ลดอัตราดอกเบี้ย ปลอดชําระต้นเงินใน 3 ปีแรก ให้กับลูกหนี้ปกติ และลูกหนี้ NPL ครอบคลุมทั้งเกษตรกรลูกค้า ผู้ประกอบการ และสถาบัน ระยะเวลาดําเนินมาตรการ ตั้งแต่วันที่ 1 มกราคม 2563 - 31 ธันวาคม 2564 และยังมีสินเชื่ออัตราดอกเบี้ยผ่อนปรนเพื่อเป็นเงินทุนหมุนเวียน (Working Capital) ในการประกอบอาชีพแก่ลูกหนี้เพิ่มเติมเพื่อเสริมสภาพคล่อง
2) มาตรการให้ความช่วยเหล